EkBass/fiwiki-20250220-pages-articles huggingface dataset:
Suomen urheiluhistoriallinen seura

Suomen urheiluhistoriallinen seura (SUHS) on vuonna 1992 perustettu järjestö, jonka tarkoituksena on koota yhteen urheilu- ja liikuntahistorian harrastajia ja tutkijoita sekä edistää alan monipuolista tutkimusta, toimintaa ja keskustelua Suomessa. Seura on Tieteellisten seurain valtuuskunnan (TSV) ja Suomen Tiedekustantajien liiton jäsen sekä International Society for the History of Physical Education and Sport (ISHPES) yhteisöjäsen.Suomen urheiluhistoriallinen seura Seuran puheenjohtaja on Heikki Roiko-Jokela.Seuran johto Seura on vuodesta 1994 julkaissut vuosikirjaa, joka on vuodesta 2008 lähtien ollut vertaisarvioitu.Julkaisut Seura on perustettu Helsingissä 8.12.1992. Se jatkoi Liikuntatieteellisen Seuran vuonna 1976 aloittaman Suomen liikuntahistoria -projektin toimintaa. SUHS:n perustamisasiakirjan allekirjoittivat Antero Heikkinen, Seppo Hentilä, Kenth Sjöblom, Leena Laine, Antti O. Arponen ja Heikki Klemola. Perustajajäseniä oli paikalla 23. Ensimmäiseen hallitukseen valittiin perustamisasiakirjan allekirjoittajat ja Esa Sironen. ==Puheenjohtajat== * 1992–1994 Antero Heikkinen * 1995–2007 Leena Laine * 2008– Heikki Roiko-Jokela Heikkinen ja Laine on kutsuttu järjestön kunniajäseniksi. == Lähteet == Luokka:Suomalaiset tiedeyhdistykset Luokka:Suomalaiset urheilujärjestöt
Haamilainen teoria

Haamilainen teoria oli siirtomaakautena suosittu teoria, jonka mukaan Afrikan mustalla väestöllä ei ollut itsenäistä omaksumiskykyä ja siksi kaikki sivistykseen viittaavat piirteet tässä kulttuurissa olivat haamilaisten valloittajien ansiota. Haamilaiset "rodullisesti" ylivertaisina valloittajina olivat tuoneet teknologiset, yhteiskunnalliset ja sivistykselliset innovaatiot Afrikkaan. Teorian mukaan vietyjen ideoiden hyväksikäyttö oli passiivista verrattuna aktiiviseen lainaamiseen.Lyytikäinen, ss. 47, 56 John Hanning Speken vuonna 1863 julkaistussa matkakirjassa Journal of the Discovery of the Source of the Nile esitettiin, että Ruandan väestöstä tutsit olivat haamilainen heimo, kun taas hutut kuuluvat mustan Afrikan alempiin banturotuihin. Speken käsitystä eivät tukeneet kielitieteellisetkään seikat, sillä Ruandassa sekä tutsit että hutut puhuvat samaa bantukieliin kuuluvaa ruandan (kinyarwandan) kieltäJaakko Anhava: Maailman kielet ja kielikunnat, 3. painos, Gaudeamus 2005, s. 129-130, 255, ISBN 951-662-734-X. Kuitenkin hänen näkemyksestään tuli nopeasti yleisesti hyväksytty totuus, joka muovasi tulevien siirtomaaisäntien hallintoa ja politiikkaa.Johansson 1994, ss. 16−19.Gourevitch 1998, ss. 47−62. Tämä toimi myöhemmin osavaikuttimena Ruandan kansanmurhaan. == Lähteet == * * * === Viitteet === Luokka:Rasismin historia Luokka:Ihmisrodut Luokka:Afrikan historia
Non-verbaalinen viestintä

thumb|250px|Silmänisku on non-verbaalista viestintää. Non-verbaalinen viestintä (myös nonverbaalinen viestintä) on viestintä, joka ei perustu sanojen merkityksiin. Non-verbaalista viestintää ovat ruumiinkielen piirteet kuten katseet, eleet, ilmeet, kosketukset, liikkeet ja vartalon asennot sekä myös äänensävyt, puheen nopeus ja puheen voimakkuus. Nämä välittävät tietoa viestinnän osapuolten välillä esimerkiksi puhujan mielentilasta, asennoitumisesta ja iästä. Non-verbaalinen viestintä voi olla tahallista tai tiedostamatonta. Non-verbaaliseksi viestinnäksi voidaan katsoa myös ihmisen ja muunlajisten eläinten välinen vuorovaikutus. Kotieläimet ja työjuhdat voivat oppia ymmärtämään ihmisen ohjausta. == Lähteet == == Aiheesta muualla == * Luokka:Seulonnan keskeiset artikkelit
Glasgow School of Art

Glasgow School of Art on riippumaton taidekoulu Skotlannissa. Se sijaitsee Garnethillin alueella Glasgow'ssa. Glasgow School of Art perustettiin vuonna 1845 nimellä Glasgow Government School of Design, nimi vaihtui nykyiseksi vuonna 1853. Koululle valmistui 1899 Charles Rennie Mackintoshin suunnittelema rakennus. Koulussa on valokuvauksen, maalauksen, taidegrafiikan, kuvanveiston ja ympäristötaiteen, tuotesuunnittelun, tekstiilitaiteen, sisustussuunnittelun, arkkitehtuurin, visuaalisen viestinnän sekä hopeasepän linjat. Glasgow School of Artissa on 1900 opiskelijaa, joista 20 prosenttia on ulkomailta. Useimmat Skotlannin johtavat nykytaiteilijat ovat valmistuneet Glasgow School of Artista, kuten monet Turner Prize -ehdokkaat ja voittajat. Tunnettuja alumneja ovat muun muassa Charles Rennie Mackintosh, kirjailija Alasdair Gray, Hannah Frank, animaattori Norman McLaren, näyttelijä Robbie Coltrane ja sarjakuvapiirtäjä John Byrne. Myös Suomessa vaikuttava Charles Sandison on opiskellut koulussa. Koulussa syttyi 16. kesäkuuta 2018 kello 23.30 tulipalo jo toisen kerran. Edellinen tulipalo oli vuonna 2014. == Lähteet == ==Aiheesta muualla== * Glasgow School of Artin virallinen sivusto Luokka:Brittiläiset kuvataideoppilaitokset Luokka:Glasgow
Krilliöljy

Krilliöljy on krilliravuista valmistettava ravintolisä. Sitä käytetään omega-3 -rasvahappojen lähteenä kalaöljyn tapaan. Krilliöljy toimii pääsääntöisesti samoin kuin kalaöljy, mutta krilliöljyä riittää kalaöljyä pienempi annos.http://www.ncbi.nlm.nih.gov/pubmed/21042875 == Krilliöljyn sisältö == Krilliöljy valmistetaan pelkästään krilliravuista. Se sisältää omega-3 rasvahappoja sekä fosfolipidejä ja astaksantiini -nimisiä antioksidantteja. Astaksantiini on yhteydessä ravun punaiseen väriin. Vesiliukoisten fosfolipidien ja astaksantiinin väitetään tekevän krilliöljystä poikkeuksellisen tehokkaan omega-3 -lähteen.http://www.benbest.com/nutrceut/phytochemicals.html#astaxanthinhttp://altmedicine.about.com/od/herbsupplementguide/a/krilloil.htm Krilliöljyn vaikutuksesta terveyteen on tehty viime aikoina lisätutkimuksia,http://www.ncbi.nlm.nih.gov/pubmed/?term=krill+oil mutta kalaöljystä löytyy edelleen enemmän tutkimuksia kansainvälisestä lääketieteen tietokannasta (PubMed). Krilliöljyn omega 3 -rasvahappojen fosfatidyylikoliinin on todettu aktivoivan tehokkaammin ikääntyvien kognitiivisia toimintoja kuin sardiiniöljyn omega 3 -rasvahappojen triglyseridien.http://www.ncbi.nlm.nih.gov/pubmed/24098072 == Krilliöljyn valmistus == Krilliöljyssä käytettävät krilliravut kalastetaan Antarktiksen rannoilta. Jäämeren puhtauden vuoksi krilliöljy sisältää huomattavan vähän ympäristömyrkkyjä. Antarktiksen ekosysteemiä suojellaan tarkasti. Krillien kalastusta valvoo järjestö Convention for the Conservation of Antarctic Marine Living Resources, ja kalastuksesta raportoidaan WWF:lle. Kalastetut ravut murskataan ja niistä valmistetaan öljyä.http://www.lifeprodukter.se/produkter/hjarta-karl/krill- oil?readmore=on&keepThis;=true&TB;_iframe=true&height;=550&width;=400&class;=commentshttp://www.ccamlr.org/ Useat luonnonsuojelujärjestöt, kuten Marine Conservation Alliance, Pew Environmental Group ja Ocean Conservancy vastustavat arktisilla merialueilla tapahtuvaa krillin kalastusta, biodiversiteetin vaarantumisen vuoksi. Suomessa krilliöljyä myyvät apteekit ja luontaistuotekaupat. ==Lähteet== Luokka:Rasvahapot Luokka:Kala- ja äyriäistuotteet
Serisiini

Serisiini eli silkkiliima (, silkki) on mulperiperhosen (silkkiperhosen) toukan liimarauhasesta erittyvä valkuaisaine, joka ympäröi luonnonsilkin kahta fibroiinisäiettä liimaten ne toisiinsa.Suomalainen tietosanakirja, Weilin+Göös 1989–1993, ISBN 951-35-4644-6. Se on kova, kiilloton ja kellertävä aine, joka poistetaan silkkiä puhdistettaessa lämpimällä saippualiuoksella.Otavan iso tietosanakirja, Otava 1960–1965. Serisiini poistetaan tavallisesti vasta valmiista silkkilangasta tai -kankaasta, koska se suojaa kuituja käsittelyn aikana.Iso tietosanakirja, WSOY 1995–1997, ISBN 951-0-20153-7. Silkkiä, josta serisiiniä ei ole poistettu, nimitetään raakasilkiksi. Sen painosta on serisiiniä 25–30 prosenttia.Facta 2001, WSOY 1981–1987, ISBN 951-0-10221-0, hakusana silkki. ==Lähteet== Luokka:Proteiinit Luokka:Silkki
Eco Harvesting

Eco-Harvesting on Aker BioMarine -yhtiön kehittämä kalastustekniikka.http://www.akerbiomarine.com/section.cfm?path=141,153,209 Eco-Harvesting-teknologiaa käytetään krillirapujen pyytämiseen. Kalastusprosessi tapahtuu kokonaan veden alla, mistä krillit pumpataan suoraan laivan kannen tuotantokoneistoon. Krilleistä valmistetaan krilliöljyä. Toisin kuin tavallisen kalastuksen, Eco-Harvesting-teknologian väitetään olevan ympäristöystävällistä. Kalastusta valvoo järjestö Convention for the Conservation of Antarctic Marine Living Resources. Eco-Harvesting-menetelmällä tuotettua krilliöljyä voi Suomessa ostaa luontaistuotekaupoista. == Lähteet == Luokka:Kalastusmenetelmät Luokka:Kalatalous
Ammunta kesäolympialaisissa 2004 – naisten skeet

Naisten skeet ammuttiin Ateenan 2004 kesäolympialaisissa 19. elokuuta. Kilpailun voitti Unkarin Diána Igaly tuloksella 97 (72+25). Kultaa Diána Igaly Unkari (HUN) Hopeaa Wei Ning Kiina (Kiina) Pronssia Zemfira Meftəhəddinova Azerbaidžan (AZE) ==Peruskilpailu== Sijoutus Urheilija Maa 1 2 3 Yhteensä Uusinta 1 Diána Igaly 23 24 25 72 2 Zemfira Meftəhəddinova 25 24 22 71 3 Wei Ning 22 24 24 70 4 Lauryn Mark 24 22 23 69 5 Connie Smotek 24 22 22 68 2 6 Kim Rhode 24 20 24 68 1+2 7 Ri Hyon-ok 24 22 22 68 1+1 8 Chiara Cainero 24 19 24 67 9 Svetlana Demina 23 21 23 67 9 Kim Yeun-hee 24 21 22 67 9 Maarit Lepomäki 23 22 22 67 12 Andrea Stranovska 23 22 21 66 ==Finaali== Urheilija Maa Perus- kilpailu Finaali Yhteensä Uusinta hopeasta 1 Diána Igaly 72 25 97 2 Wei Ning 70 23 93 2 3 Zemfira Meftəhəddinova 71 22 93 1 4 Lauryn Mark 69 23 92 5 Kim Rhode 68 23 91 6 Connie Smotek 68 22 90 Luokka:Ammunta kesäolympialaisissa 2004 Luokka:Skeet
Biaudet

Biaudet on muun muassa seuraavien henkilöiden sukunimi: * Aisa Biaudet (1884–1975), suomenruotsalainen runoilija * Ali Biaudet (1895–1935), pankkivirkailija, urheilutoimittaja ja tenniksen pelaaja, Henry Biaudetin poika * Eva Biaudet (s. 1961), ministeri, RKP:n kansanedustaja * Gabriel Biaudet (1848–1898), ranskalainen Suomeen muuttanut opettaja, kääntäjä ja Helsingin yliopiston ranskan kielen lehtori * Henry Biaudet (1869–1915), suomalainen historiantutkija, Gabriel Biaudetin poika * Léon Biaudet (1882–1968), suomalainen lääkäri ja suojeluskunta-aktivisti, Gabriel Biaudetin poika * Rudi Biaudet (s. 1953), suomalainen kilpapurjehtija * Teddy Biaudet (1886–1967), suomalainen lääkäri ja muistelmakirjailija, Gabriel Biaudetin poika
Käräjärauha

Käräjärauha on aiemmin vallinnut periaate, jonka mukaan käräjillä tuli vallita yleinen sovinnon tila. Rauha koski paitsi käräjäpaikkaa myös tietä sinne ja sieltä pois. Käräjärauha perustui muinaisruotsalaiseen oikeuskäsitykseen. Se oli yksi Birger-jaarlin ajalta säilyneistä rauhanvalalaeista (edsöre). Suomen oikeudenkäymiskaaren (4/1734) 2 luvun 3 pykälässä oli määräys, jonka mukaan kihlakunnantuomarin oli käräjien aluksi julistettava käräjät ja käräjärauha alkaneiksi.Otavan iso tietosanakirja, Otava 1960–1965.. Mainittu pykälä muutettiin lailla oikeudenkäymiskaaren muuttamisesta (459/1970), joka tuli voimaan vuoden 1971 alussa.Laki oikeudenkäymiskaaren muuttamisesta ==Lähteet== Luokka:Oikeushistoria Luokka:Prosessioikeus
Tapio Tuomela

Tapio Juhani Tuomela (s. 11. lokakuuta 1958 Kuusamo) on suomalainen säveltäjä, pianisti ja kapellimestari. Hän on opiskellut sävellystä mm. Sibelius- Akatemiassa opettajinaan Magnus Lindberg, Eero Hämeenniemi ja Paavo Heininen. Hänen pääteoksiaan ovat kolme oopperaa, Äidit ja tyttäret, Kamariooppera Antti Puuhaara ja Neljäntienristeys, sekä kolme sinfoniaa ja kaksi konserttoa. Lisäksi hänen tuotantoonsa kuuluu runsaasti muuta orkesteri-, soitin- ja laulumusiikkia. Tuomela on toiminut Musiikin aika -festivaalin taiteellisena johtajana 1999–2008 ja Suomen Säveltäjät ry:n puheenjohtajana 2010-2014. Tuomela on palkittu muun muassa Suomen Itsenäisyyden 70- ja 75-vuotisjuhlasävellyskilpailuissa, ja hän sai Kalevalaseuran palkinnon vuonna 2005.Kalevalaseura. Hän on saanut Ranskan valtiolta tunnustuksen Ordre National du merit 2014 ja Suomen Leijonan Ritarimerkin 2018. == Lähteet == == Aiheesta muualla == * Tapio Tuomelan kotisivut. * Luokka:Suomalaiset säveltäjät Luokka:Vuonna 1958 syntyneet Luokka:Elävät henkilöt
Giovanni Benedetto Platti

Giovanni Benedetto Platti (9. heinäkuuta 1697 – 11. tammikuuta 1763, ei varmuutta) oli italialainen barokin ajan säveltäjä. Vain osa Plattin tuotannosta on säilynyt, kuten: * Messu F-duuri * Sabat Mater Dolorosa * useita concerto grossoja * Konsertto pianolle, oboelle ja jousiorkesterille G-duuri * 6 huilusonaattia * 6 cembalosonaattia * Sonaatti huilulle ja pianolle A-duuri * Sonaatti huilulle, viululle ja basso continuolle G-duuri * Sonaatti oboelle, fagotille ja basso continuolle Luokka:Barokkisäveltäjät Luokka:Italialaiset säveltäjät Luokka:Vuonna 1697 syntyneet Luokka:Vuonna 1763 kuolleet
Goldsmiths’ College

Goldsmiths' College on Lontoon yliopistoon kuuluva college Lontoossa. Se perustettiin vuonna 1891 nimellä Goldsmiths' Technical and Recreative Institute ja liitettiin Lontoon yliopistoon vuonna 1904, jolloin nimeksi tuli Goldsmiths' College. Sana 'College' pudotettiin pois vuonna 2006. "Goldsmiths' College" (heittomerkillä) on kuitenkin säilynyt koulun virallisena nimenä, ja se tunnetaan myös nimellä Goldsmiths, University of London. Goldsmiths on erikoistunut etenkin taiteisiin, designiin ja yhteiskuntatieteisiin. Goldsmiths' Collegen taiteen osastoa pidetään Ison-Britannian maineikkaimpiin ja tärkeimpiin kuuluvana taidekouluna, josta on valmistunut Young British Artists -ryhmän jäseniä ja kymmeniä Turner Prize -ehdokkaita. Koulussa ovat opiskelleet muun muassa Damien Hirst, Lucian Freud, Antony Gormley Angus Fairhurst, Bridget Riley ja muotisuunnittelijat Mary Quant sekä Vivienne Westwood. Goldsmiths' College sijaitsee New Crossin alueella Lontoon kaakkoisosassa. Koulun 1844 valmistunut Richard Hoggart -päärakennus on John Shaw nuoremman suunnittelema. ==Aiheesta muualla== *Goldsmiths' Collegen kotisivut Luokka:Lontoon yliopisto Luokka:Brittiläiset kuvataideoppilaitokset
HMS A.1

HMS A.1 oli Britannian kuninkaallisen laivaston A-luokan sukellusvene. Alus oli 12 metriä pidennetty versio aiemmista Holland-luokan sukellusveneistä ja se valmistui vuonna 1902. Merkittävin parannus edeltäneisiin aluksiin oli uusi komentotorni. == Valmistus == Alus tilattiin Vickers, Sons & Maximilta Barrow- in-Furnessista. Alus laskettiin vesille 19. helmikuuta 1902 ja otettiin palvelukseen 9. heinäkuuta. == Palvelus == SS Berwick Castle törmäsi 18. maaliskuuta 1904 pinnan alla olleeseen sukellusveneeseen, joka upposi vieden mukanaan koko miehistönSubmarine Museum . Hylky nostettiin 18. huhtikuuta, minkä jälkeen alus palautettiin palvelukseen. Aluksella tapahtui polttoaineen aiheuttama räjähdys elokuussa 1911, minkä jälkeen se muutettiin koealukseksi Amiraliteetin sukellusveneidentorjuntalautakunnalle. Alus tuhoutui vuotta myöhemmin radio-ohjattuna maalialuksena, mutta tällä kertaa ilman miehistötappioita. Uppoamispaikka pysyi salassa aina vuoteen 1989, jolloin kalastaja löysi aluksen hylyn Brackleshamin lahdelta. ==Lähteet== * * === Viitteet === == Aiheesta muualla == *MaritimeQuest - A-luokan kuvaus sivu Luokka:Kuninkaallisen laivaston A-luokan sukellusveneet Luokka:Vickersin valmistamat alukset Luokka:Sussexin historia
Julie Coin

Julie Coin (s. 2. joulukuuta 1982) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 60 heinäkuussa 2009. Hän on voittanut urallaan kahdeksan ITF-turnausta kaksinpelissä. == Tennisura == === 2008 === Coinin läpimurto tapahtui Yhdysvaltain avoimissa 2008, jonne hän lähti maailmanlistan 188:ntena. Hän pääsi mukaan pääsarjaan voittamalla karsinnoissa Amanda McDowellin, Sesil Karatantchevan ja Elena Baltachan. Tämä oli ensimmäinen kerta, kun hän pääsi pääsarjaan WTA- turnauksessa. Ensimmäisellä kierroksella hän voitti Casey Dellacquan 7–6(6), 7–6(4). Toisella kierroksella hän teki jättiyllätyksen voittamalla maailmanlistan ykkösen ja turnauksen ykköseksi sijoitetun Ana Ivanovićin 6–3, 4–6, 6–3.. ESPN ja Sports Illustrated kutsuivat voittoa tennishistorian mahtavimpana yllätyksenä. Kolmannella kierroksella Coin ei pystynyt enää yllättämään, vaan hävisi Amélie Mauresmolle 4–6, 4–6. === 2009 === Brisbanen turnauksessa Coin hävisi Amélie Mauresmolle toisella kierroksella. Naiset pelasivat noin 3 tuntia, ja Mauresmo voitti ottelun 5–7, 6–2, 7–6(11). Coin voitti Elena Vesninan 6–4, 4–6, 6–1 ensimmäisellä kierroksella Australian avoimissa. === 2010 === Australian avointen 1. kierroksella Coin hävisi australialaiselle Alicia Molikille 3–6, 7–6, 6–3 ja Ranskan avoimissa Kateryna Bondarenkolle. Wimbledonin avauskierroksella hän hävisi Sara Erranille ja US Openissa Alexandra Dulgherulle. == Lähteet == == Aiheesta muualla == * Luokka:Ranskalaiset tennispelaajat Luokka:Vuonna 1982 syntyneet Luokka:Elävät henkilöt
Pauline Parmentier

Pauline Parmentier (s. 31. tammikuuta 1986 Cucq) on ranskalainen tennispelaaja. Parmentier pääsi toiselle kierrokselle Yhdysvaltoin avoimissa 2007 voittamalla Tatjana Malekin. Toisella kierroksella hän hävisi Martina Hingisille. Hänen paras Grand Slam -saavutuksensa on pääsy neljännelle kierrokselle Ranskan avoimissa 2014. Parmentier on voittanut neljä WTA- turnausta kaksinpelissä. Ensimmäinen voitto tuli 6. lokakuuta 2007 Taškentissa, Uzbekistanissa, jolloin finaalivastus oli Viktoryja Azarenka. Toinen turnausvoitto tuli 20. heinäkuuta 2008 Bad Gasteinissa, Itävallassa, jolloin finaalivastus oli Lucie Hradecká. Semifinaalissa Parmentier voitti ykköseksi sijoitetun Ágnes Szávayn 6–4, 6–2. Seuraavat turnausvoittonsa hän saavutti vasta vuonna 2018, kun hän huhtikuussa voitti Istanbulin loppuottelussa Polona Hercogin ja syyskuussa Quebec Cityn loppuottelussa Jessica Pegulan. == Lähteet == * Pauline Parmentier WTA:n sivuilla Luokka:Ranskalaiset tennispelaajat Luokka:Vuonna 1986 syntyneet Luokka:Elävät henkilöt
Stéphanie Dubois

Stéphanie Dubois (s. 31. lokakuuta 1986 Laval) on kanadalainen tennispelaaja. Parhaimmillaan hän oli naisten maailmanlistalla kaksinpelissä sijalla 87 tammikuussa 2012. Hän voitti kymmenen ITF-turnausta kaksinpelissä. == Tennisura == Vuonna 2007 Stéphanie Dubois ja Renata Voráčová selviytyivät Bell Challengen nelinpelin finaaliin, mutta hävisivät Christina Fusanolle ja Raquel Kops-Jonesille kahdessa erässä. Vuonna 2008 Dubois pääsi pääsarjaan Australian avoimissa ja Ranskan avoimissa. Wimbledonin ensimmäisen kierroksen ottelussa Duboisilla oli kolme ottelupalloa kahdeksanneksi sijoitettua Anna Tšakvetadzea vastaan, mutta ei pystynyt hyödyntämään niitä ja hävisi ottelun luvuin 2–6, 6–1, 8–6. Vuonna 2009 Dubois voitti Vancouverissa 75 000 dollarin ITF- turnauksen loppuottelussa ykköseksi sijoitetun Sania Mirzan kolmessa erässä 1–6, 6–4, 6–4. Yhdysvaltain avoimissa hän voitti Kristina Mladenovicin ensimmäisellä kierroksella, kunnes hävisi Sorana Cîrstealle toisella kierroksella. Vuoden 2010 Ranskan avoimissa Dubois hävisi ensimmäisellä kierroksella Stephanie Cohen-Alorolle luvuin 6–7, 6–1, 6–3. Dubois lopetti uransa syyskuussa 2014. == Lähteet == * Stéphanie Dubois WTA:n sivuilla === Viitteet === Luokka:Kanadalaiset tennispelaajat Luokka:Vuonna 1986 syntyneet Luokka:Elävät henkilöt
Kosti Pollari

Kosti Johannes Pollari () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan komppanianpäällikkönä Valkoisessa armeijassa.Suomen jääkärien elämäkerrasto 1938Suomen jääkärien elämäkerrasto 1975 ==Perhe ja koulutus== Pollarin vanhemmat olivat maanviljelijä Jaakko Pollari ja Anna Passi. Hänet vihittiin avioliittoon vuonna 1921 Aili Susanna Iso-Somppin kanssa. Hän kävi kansakoulun. Hän kävi armeijan aseupseerikurssin Kuopiossa vuonna 1918. ==Jääkärikausi== Pollari työskenteli maanviljelijänä Kauhavalla ennen liittymistään vapaaehtoisena Saksassa sotilaskoulutusta antavan Jääkäripataljoona 27:n pioneerikomppaniaan 11. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. ==Suomen sisällissota== Pollari astui Suomen Valkoisen armeijan palvelukseen 7. helmikuuta 1918. Hänet ylennettiin aliupseeriksi sen jälkeen kun hän oli vannonut sotilasvalan ja allekirjoittanut palvelusitoumuksensa. Takaisin Suomeen hän palasi jääkärien etujoukon mukana Vaasaan 18. helmikuuta 1918. Vaasasta hänet komennettiin aluksi komppanianpäälliköksi Virtain pataljoonan 2. komppaniaan, josta hänet siirrettiin myöhemmin Porin rykmentin II pataljoonan 6. komppanian päälliköksi. Hän osallistui sisällissodan taisteluihin Vaskivedellä, Kurussa, Muroleessa, Teiskossa, Viljakkalassa, Ylöjärvellä, Tampereella ja Vammalassa. Vammalan taistelun jälkeen hän koulutti noin viikon ajan Punkalaitumen suojeluskuntaa. ==Sisällissodan jälkeinen aika== Pollari siirrettiin sisällissodan jälkeen 4. heinäkuuta 1918 alkaen nuoremmaksi upseeriksi Valkoisen kaartin rykmenttiin, josta hänet siirrettiin edelleen 17. elokuuta 1918 alkaen Karjalan kaartin rykmenttiin. Armeijasta hän erosi 28. helmikuuta 1919 ja liittyi Suojeluskuntajärjestöön 7. helmikuuta 1919 ja hänet sijoitettiin paikallispäälliköksi Kauhavan suojeluskuntaan, jossa hän palveli 15. maaliskuuta 1924 saakka. Hän toimi tuona aikana myös sotilasohjaajana Etelä-Pohjanmaan suojeluskuntapiirissä 1. kesäkuuta - 31. joulukuuta 1920 välisen ajan. Myöhemmin hän työskenteli maanviljelijänä Kauhavalla. ==Talvi- ja jatkosota== Pollari osallistui talvisotaan komppanianpäällikkönä 45. Kuormastokomppaniassa ja Osasto Haapaveden komentajana Jalkaväenkoulutuskeskus 5:ssä. Jatkosodan puhjettua hän toimi niin ikään kuormastokomppanian päällikkönä ja osallistui sotatoimiin Uhtualla. Vuonna 1942 hänet vapautettiin sotapalveluksesta. Sotien jälkeen hänet pidätettiin asekätkennästä. Hänet on haudattu Kauhavalle. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1895 syntyneet Luokka:Vuonna 1971 kuolleet
Shenay Perry

Shenay Perry (s. 6. heinäkuuta 1984 Washington, DC) on yhdysvaltalainen tennispelaaja. Parhaimmillaan hän on sijoittunut WTA-maailmanlistalla sijalle 40 elokuussa 2006. Perry ei ole voittanut urallaan yhtään WTA-turnausta, mutta ITF-turnausvoittoja hänellä on kaksinpelissä yhdeksän kappaletta, jotka kaikki ovat tulleet Yhdysvalloissa. Nelinpelissä ITF-turnausvoittoja Perryllä on seitsemän, joista kaikki ovat tulleet Yhdysvalloissa ja yhdysvaltalaisen parin kanssa. Grand Slam -turnauksissa Perryn paras saavutus on neljännelle kierrokselle pääsy Wimbledonissa vuonna 2006. Ranskan avoimissa vuonna 2006 hän pääsi kolmannelle kierrokselle asti. Fed Cupissa Perry edusti Yhdysvaltoja maailmanlohkon puolivälierissä Saksaa vastaan. Maaottelun ratkettua Yhdysvaltojen voitoksi hän pääsi pelaamaan Vania Kingin kanssa Anna-Lena Grönefeldiä ja Jasmin Wöhriä vastaan häviten ottelunsa. == Lähteet == * === Viitteet === Luokka:Yhdysvaltalaiset tennispelaajat Luokka:Vuonna 1984 syntyneet Luokka:Elävät henkilöt
NLK

Sanaa NLK käytetään ainakin tässä yhteydessä: *NLK (yritys)
Myyrä (kirja)

Myyrä on suomalaisen kirjailija Jari Tervon vuonna 2004 julkaistu romaanihttp://www.bookplus.fi/kirjat/tervo,_jari/myyr%C3%A4-4241156. Teos kertoo Suojelupoliisin etsivän Jura Karhun tehtävästä paljastaa Suomen poliittisen johdon huipulla oleva vakooja eli myyrä. Romaani on Suomen itsenäisyyden ajan poliittista historiaa käsittelevän trilogian ensimmäinen osa. Toinen ja kolmas osa ovat romaanit Ohrana (2006) ja Troikka (2008). Teos on julkaistu myös äänikirjana. Myyrä oli ilmestyessään arvostelu- ja myyntimenestys. Kirja oli ehdolla vuoden 2004 Finlandia-palkinnon saajaksi. Palkinto myönnettiin kuitenkin Helena Sinervon teokselle Runoilijan talossa.http://www.kustantajat.fi/kirjasaatio/palkinnot/ ==Lähteet== Luokka:Vuoden 2004 kirjat Luokka:Jari Tervon teokset
Alfred Saukkonen

Alfred Saukkonen (11. syyskuuta 1887 Parikkala – 3. syyskuuta 1946 Uusikaupunki) oli suomalainen opettaja ja kirjailija. Saukkonen valmistui opettajaksi vuonna 1915 Sortavalan seminaarista. Hän oli opettajana Räisälän Myllypellon koulussa vuoteen 1928 saakka ja sen jälkeen opettajana Uudessakaupungissa. Saukkonen oli mukana nuorisoseura-, partio- ja raittiusliikkeissä. Hän kirjoitti sanomalehtiartikkeleita ja julkaisi myös kaunokirjallisia teoksia sekä oli tunnettu etenkin nuortenkirjojen tekijänä.Päivästä päivään, Helsingin Sanomat, 11.09.1937, nro 244, s. 6, Kansalliskirjaston digitaaliset aineistot == Teoksia == * Joulu-aitta ; toimittaneet Alfr. Saukkonen, Em. Saukkonen, Santeri Soikkeli, M. Loikkanen. Nuorten valistusliitto, Parikkala 1907 * Joulu-toveri : 1913 ; toimittanut Alfred Saukkonen. V. Nieminen, Tampere 1913 * Elämän juoksu : runoja. Runehjelmin kustantamo, Porvoo 1917 * Kullan Muru : runosarja rakkaillemme, kuvittanut A. Halonen. Valistuksen lastenkirjasto n:o 9. Valistus, Helsinki 1917 * Ihmeitten maa. Valistuksen lastenkirjasto n:o 12. Valistus 1919 * Lentomatka Pohjoisnavalle : nuoren väen seikkailukirja. Valistus 1920 * Mäkelän Pentti : tarina tarmokkaasta miehestä. Gummerus 1920 * Kultainen linna : satuja Suomen lapsille. Valistus 1922 * Työn vainioille : muistokirja kansakoulusta. Valistus 1923 * Tarutarha : satuja ja tarinoita ; kuvittanut F. G. Ålander. Valistus 1924 * Elämänkutsumuksen edessä ; kirjoittaneet Alfred Saukkonen ym. Suomen kristillisen opettajaliiton julkaisuja 1. WSOY 1930, 3. painos 1941 * Raittiusseura Kasvi I : Vv. 1883 - 1933. Raittiusseura Kasvi, Uusikaupunki 1933 * Ketju : nuorten lehti : 1934 ; toim. Alf. Saukkonen. Uusikaupunki 1934 == Aiheesta muualla == * Vapaasti ladattavia Alfred Saukkosen e-kirjoja Project Gutenbergiltä ja Projekti Lönnrotilta. == Lähteet == * Luokka:Suomalaiset opettajat Luokka:Suomalaiset kirjailijat Luokka:Vuonna 1887 syntyneet Luokka:Vuonna 1946 kuolleet
Ohrana (kirja)

Ohrana on vuonna 2006 ilmestynyt Jari Tervon romaani. Se on Suomen itsenäisyyden ajan poliittista historiaa käsittelevän trilogian toinen osa. Sarjan muut osat ovat romaanit Myyrä (2004) ja Troikka (2008). Ohrana oli ilmestyessään arvostelu- ja myyntimenestys. Teos on julkaistu myös äänikirjana.. Ohrana on suku- ja sotaromaani, jossa satakuusivuotias Attila Rahja muistelee perheensä ja Suomen kohtaloita Helsingin pommituksissa vuonna 1944. Ohranan päähenkilöitä ovat Suomeen desanttina jatkosodan aikana pudotettu Janne Mutka ja hänen rakastettunsa Vilja Oljenpalo. Janne Mutkan esikuva on desantti Risto Westerlund. ==Lähteet== Luokka:Jari Tervon teokset Luokka:Romaanit toisesta maailmansodasta Luokka:Vuoden 2006 kirjat
Kondensoitu maito

Kondensoitu maito on lehmän maidosta valmistettu maitotiiviste. Se on koostumukseltaan paksua ja tahmeaa, jopa siirappimaista. Se on erittäin makeaa ja monesti sitä käytetään ainesosana jälkiruoissa ja leivonnaisissa. Kondensoitu maito valmistetaan haihduttamalla maidosta tai kuoritusta maidosta vettä. Vettä haihdutetaan maidosta niin paljon, että se tiivistyy noin neljännekseen alkuperäisestä tilavuudestaan. Noin 45 % valmiista tuotteesta on sokeria. Metalliseen ilmatiiviiseen purkkiin säilöttynä elintarvike säilyy avaamattomana pitkiäkin aikoja, jopa vuosia. Avaamatonta purkkia voi säilyttää huoneenlämmössä, mutta avattu purkki säilyy jääkaapissa vain muutamia päiviä. Suomessa kondensoitua maitoa myydään yleensä etnisissä kaupoissa tai suurimmissa marketeissa. Sitä myydään tavallisesti makeutettuna, mutta saatavilla on myös makeuttamatonta kondensoitua maitoa. Kondensoitua maitoa käytetään yleensä ainesosana makeissa leivonnaisissa ja jälkiruoissa. Sitä käytetään jälkiruoissa monissa maissa, erityisesti Venäjällä ja entisen Neuvostoliiton valtioissa. Osissa Aasiaa ja Eurooppaa sitä käytetään kahvin ja teen makeuttamiseen. Aasiassa sitä käytetään myös leivän päällä marmeladin tai hillon tapaan. Kondensoitua maitoa käytetään myös monissa intialaisissa jälkiruoissa ja makeisissa. Sitä käytetään myös lähinnä kerman tai maidon asemesta suklaa-, makeis- ja jäätelöteollisuudessa. Suomessa sitä käytetään myös jugurtin valmistukseen. Kuluttajat saattavat helposti sekoittaa kondensoidun maidon maitojauheeseen. Pääsääntöisesti maitojauhe on kuitenkin makeuttamaton, kun taas kondensoitu maito sisältää paljon sokeria. Erilaisen maun ja koostumuksen vuoksi niitä ei voi käyttää korvaamaan toisiaan. Keittämällä kondensoidusta maidosta voi valmistaa paksua karamellinväristä toffeekastiketta. Sitä voi käyttää esimerkiksi piirakoiden ja kakkujen täytteenä. ==Lähteet== * WSOY Facta -tietopalvelu Luokka:Maitotuotteet Luokka:Kuivatut ruuat Luokka:Seulonnan keskeiset artikkelit
HMS A.3

HMS A.3 oli Britannian kuninkaallisen laivaston A-luokan sukellusvene. == Valmistus == Alus tilattiin osana vuosien 1902-1903 laivasto-ohjelmaa Vickers, Sons & Maximilta Barrow-in-Furnessista, missä köli laskettiin 6. marraskuuta 1902. Alus laskettiin vesille 9. toukokuuta 1903 ja valmistui 13. heinäkuuta 1904.Akermann, Paul s. 120 == Palvelus == A.3 joutui 2. helmikuuta 1912 Isle of Wightin edustalla pintaan noustuaan sukellusveneiden emälaiva HMS Hazardin yliajamaksi. Alus upposi vieden mukanaan koko miehistönsä.Submarine Museum Hylky nostettiin myöhemmin ja se upotettiin 12. toukokuuta 1912 Portland Billin lähistöllä tykistömaalina. == Lähteet == * * * === Viitteet === == Aiheesta muualla == *MaritimeQuest - HMS A.3 *Naval Database - HMS A.3 Luokka:Kuninkaallisen laivaston A-luokan sukellusveneet Luokka:Vickersin valmistamat alukset
Aki Mäki

Aki Mäki (s. 13. huhtikuuta 1976 Rauma) on suomalainen laulaja. Mäki palkittiin Iskelmä Niityt –tapahtumassa kesällä 2009 Suomi Iskelmän SM-kisojen parhaimpana mieslaulajana. Mäkeä säestää Iltatähti-orkesteri. Yritystilaisuuksissa ja ravintoloissa Mäki esittää myös suomirockia ja rautalankaa Jokerit Companyn säestyksellä. == Lähteet == == Aiheesta muualla == *http://www.extraviihde.fi *http://www.akimaki.fi Luokka:Suomalaiset laulajat Luokka:Vuonna 1976 syntyneet Luokka:Elävät henkilöt
Veikko Vainikainen

Veikko Vainikainen (14. maaliskuuta 1902 Helsinki – 19. heinäkuuta 1992 Karkkila) oli suomalainen kauppalansihteeri ja kirjailija. Hän käytti nimimerkkejä Veikko Rajakoski, Nappi, Vasara ja Tuomas Torppa. Vainikainen toimi 1948–1963 Karkkilan kauppalansihteerinä. Hän kuului Karkkilan Seutu- lehden perustajiin 1948 ja toimi lehden ensimmäisenä päätoimittajana. Vainikainen aloitti kirjailijan uransa jo 1930-luvulla kun hän nimimerkillä Veikko Rajakoski avusti Tulenkantajia ja kirjoitti näytelmiä. == Teoksia == Omalla nimellä: * Juhla. Suomi-Neuvostoliitto seura, Helsinki 1945 * Onnen päivä : 1 näyt. lastennäytelmä. Kansankulttuuri, Helsinki 1945, 2. painos 1946 * Pojanpoika uskoo Leniniin : romaani. Kansankulttuuri, Helsinki 1945 * Arvoisat juhlavieraat, hyvät toverit. Valistuskeskus, Helsinki 1946 * Eemeli- eno ja me muut : 1-näyt. huvinäytelmä. Valistuskeskus, Helsinki 1946 * Kullervo : Kalevalan Kullervo-runosta lausuntakuorolle sovittanut Veikko Vainikainen. Valistuskeskus, Helsinki 1946 * Nappi : Vasaran pakinoita. Valistuskeskus, Helsinki 1946 * Partisaanityttö : 1-osainen näytelmä. Valistuskeskus, Helsinki 1946 * Voitonlippu on punainen : 2-näyt. näytelmä. Valistuskeskus, Helsinki 1946 * Äiti : 1-näyt. näytelmä. Valistuskeskus, Helsinki 1946 * Puhetaito. Kansankulttuuri, Helsinki 1947 * Juhla : kuinka hyvä raittiusjuhla järjestetään. Raittiusjärjestöjen yhteistoimikunta, Helsinki 1949 * Uskottomuus : romaani. Lahti 1951 * Karkkila : neljännesvuosisatainen kauppala. Karkkilan kauppala, Karkkila 1956 * Teatteritaide kapitalisminvastaisessa maailmankatsomuksessa : käsikirjoitus. * Hätähuuto : näytelmä. * Kunniaporvari : huvinäytelmä. * Liekki : näytelmä. * Pelastus : näytelmä. * Rautakoura : näytelmä. * Vedenpaisumus : näytelmä. Nimimerkillä Veikko Rajakoski: * Raja : 5 kuvaelmainen näytelmä ; tekijät Heikki Välisalmi ja Veikko Rajakoski. Kansanvallan näytelmistö n:o 25. Kansanvalta, Helsinki 1932 * Juhlamme. Sos.-dem. puoluetoimikunta, Helsinki 1935 * Diktaattori : surullisen hullunkurinen katkelma erään kansan historiasta : 3-näyt. farssi. Työväen näyttämöiden liitto, Tampere 1936 * Kielletty totuus : 1-näytöksinen näytelmä Työväen näyttämöiden liitto, Tampere 1936 * Rajalla ammutaan : 1-näyt. näytelmä. Helsinki 1936 Nimimerkillä Tuomas Torppa: * Keljujen karnevaalit : 1-näytöksinen näytelmä. Valistuskeskus, Helsinki 1947 * Kirjeitä tuntemattomalle toverille : käsikirjoitus. Nimimerkillä Vasara: * Ilman tahtia Uraliin : 1-näyt. ilveily herrojen sotahommista, asekätköistä ja vähän muustakin : tapahtuu kaukana Karjalan korvessa kaksi vuotta sodan päättymisen jälkeen. Valistuskeskus, Helsinki 1946 * Takapotkulan ilokellot : 1-näytöksinen pilailu. Valistuskeskus, Helsinki 1946 * Takapotkulan kauneuskuningatar : 1-näytöksinen pilailu. Valistuskeskus, Helsinki 1946 == Suomennoksia == * Tryggve Hansen : Gestapon kynsissä : 1-näytöksinen näytelmä ; suomentanut Veikko Vainikainen. Helsinki 1946 == Lähteet == * * Karjalohjan, Karkkilan, Lohjan, Nummi-Pusulan, Sammatin ja Vihdin kotiseutukirjailijatietokanta Luokka:Suomalaiset kirjailijat Luokka:Vuonna 1902 syntyneet Luokka:Vuonna 1992 kuolleet
Tioniini

Tioniini eli Lauthin violetti (C12H9N3S) on tiatsiinin rakenteen sisältävä orgaaninen yhdiste, jota käytetään väriaineena. Sillä voidaan värjätä muun muassa silkkiä tai villaa ja lisäksi sitä käytetään redox-indikaattorina. == Valmistus == Charles Lauth syntetisoi tioniinia ensimmäisenä vuonna 1876. Lähtöaineina hän käytti p-fenyleenidiamiinia ja rikkivetyä ja hapetti muodostuneen tuotteen. Myöhemmin BASF:n tutkijat käyttivät samaa menetelmää tioniinin johdannaisen, metyleenisinisen valmistamiseen. == Käyttö == Kiinteänä tioniini on väriltään vihreää. Se värjää kankaat, kuten silkin violetiksi. Tioniinia voidaan käyttää myös redox-indikaattorina. Yhdisteen väri muuttuu sinivioletista värittömäksi, kun se pelkistyy leuko-muodokseen. Tioniini fluoresoi virittyneessä tilassaan. Tätä voidaan käyttää hyväksi biologisissa tutkimuksissa. Tioniini voidaan virittää, jolloin se fluoresoi sinisenä. Virittyneessä tilassa yhdiste voi myös hapettaa useiden entsyymien koentsyymeinä toimivien NADH:n tai NADPH:n. Näiden hapettuessa tioniini palaa perustilaansa ja fluoresenssi heikkenee. Tätä voidaan käyttää hyväksi entsyymitutkimuksissa.. Myös tioniini leuko-muoto fluoresoi ja fluoresenssi on jopa voimakkaampaa ja pitkäkestoisempaa kuin tioniinilla. == Lähteet == ==Aiheesta muualla== *Tioniinin käyttöturvallisuustiedote, Sigma Aldrich, viitattu 31.5.2018. Luokka:Indikaattorit Luokka:Väriaineet Luokka:Kasvimyrkyt Luokka:Fenotiatsiinit
Helmenkalastajat (tanssiorkesteri)

thumb|Helmenkalastajat Helmenkalastajat on pohjanmaalta kotoisin oleva tanssiorkesteri. Helmenkalastajat voitti Viihdyttäjä 2008 -tanssiorkesterikilpailun. Helmenkalastajat nähtiin kesän 2008 Kesäillan valssi -televisio-ohjelman vakio-orkesterina. ==Kokoonpano== * Jarkko Järvenpää: laulu, kitara * Jarmo Suonkanta: kitara * Simo Rantanen: basso, laulu * Jouni Järvenpää: rummut * Timo Pyylampi: midi-haitari, laulu ==Diskografia== * Saavuit kuin kevät tuo (2010) == Lähteet == == Aiheesta muualla == * http://www.magnumlive.fi Luokka:Suomalaiset iskelmäyhtyeet Luokka:Suomalaiset tanssiorkesterit
A. Aallon Rytmiorkesteri (albumi)

A. Aallon Rytmiorkesteri on samannimisen suomalaisyhtyeen ensimmäinen studioalbumi vuodelta 1992. Se on äänitetty syksyllä 1991 Kesärannassa MTV- MOBILElla sekä keväällä 1992 MTV:n musiikkistudioilla. Äänittäjänä on ollut Jorma Hämäläinen ja tuotantoyhtiönä MTV-Musiikki. Kannen on suunnitellut Samuli Rauhala CLAYsta. Levyn saatesanat on allekirjoittanut Porissa 25. syyskuuta 1992 äänilevymoguliksikin itseään nimittävä Johnny-Kai Forssell. Niissä muun muassa kuvitteellinen rytmikitaristi arvuuttelee kevyeen sävyyn, onko yhtyeen johtohahmo Alvar vai Arvo Aalto. Kiitoksissa on mainittu Hämis, Ari, Kauppuri (in memoriam), Kape, Raittiusseura, Sytelä, Hjalmar, SeRoKa-team ja O. Lehtinen. == Kappaleet == === A-puoli === # # # # # # === B-puoli === # * # # # # Kappaleen "Strip-tease tanssija" on tehnyt Asko Raivio. Kappaleen "Läähätän ja läkähdyn" on säveltänyt J.M. Bridge ja suomalaiset sanat on tehnyt K. Tuomisaari. Muut kappaleet on säveltänyt Jouko Maijala ja sanoittanut Kari Savio. Kappaleiden oikeudet omistaa MANUS paitsi A2 Fazer Musiikki Oy ja A5 Sweden Music Ab. == Kokoonpano == * Vesa Järvensivu – laulu * Mika Maijala – soolokitara, haitari ja huuliharppu * Jouko Maijala – rytmikitara * Jukka Tuominen – basso * Mikko Kaski – rummut, lyömäsoittimet === Vierailevat muusikot === * Tumppu Kesälä – sähköurut ja Wurlitzer * Masi Luoma – haitari * Juha Björninen – kitara * Jukka Tuovinen – saksofoni * Antero Priha – trumpetti * Janne Murto – saksofoni * Ari Oinonen – urut ja harmoni Luokka:Vuoden 1992 esikoisalbumit Luokka:A. Aallon Rytmiorkesterin albumit
B-luokka

B-luokka voi tarkoittaa seuraavia asioita: * Suomalainen ajokorttiluokka, joka mahdollistaa henkilöautolla ajamisen * Britannian Kuninkaallisen laivaston alusluokat ** B-luokan hävittäjät, ensimmäisessä maailmansodassa palvellut hävittäjäluokka ** B-luokan hävittäjät toisessa maailmansodassa palvellut hävittäjäluokka ** B-luokan sukellusveneet palvelivat ensimmäisessä maailmansodassa * Turkin laivaston alusluokat ** B-luokan korvetit, aiemmin Ranskan laivaston D'Estienne d'Orves -luokan aluksia * Norjan laivaston alusluokat ** B-luokan sukellusveneet valmistuivat 1922-1929 * Espanjan laivaston alusluokat ** kuusi B-luokan sukellusvenettä laskettiin vesille 1922-1925 * Yhdysvaltain laivaston alusluokat ** kolme B-luokan sukellusvenettä laskettiin vesille 1907 * Regia Marinan alusluokat **B-luokan minisukellusveneet ensimmäisessä maailmansodassa
Suvi Isotalo

Suvi Isotalo (s. 17. kesäkuuta 1983) on helsinkiläinen lauluntekijä-muusikko, jolta on julkaistu kolme albumia: Jollet rakasta (2010) ja "P.S. Maj'lle" (2011) ja "Näin minusta tuli ihminen" (2014). Oman tuotantonsa lisäksi Isotalo on säveltänyt musiikkia useisiin näyttämöteoksiin. Suvi on ollut myös mukana tekemässä kappaleita muille artisteille. == Diskografia == Sooloalbumit * * * Muut albumit * Matti Johannes Koivu: Lähtölauluja (2017) * Susanna Haavisto, Suvi Isotalo, Lea Pekkala: Maailman ihanin tyttö - Valokuva soi (2016) * Matti Johannes Koivu: * Viljami Kukkonen: * Lihamestari Tarmo: * Salomo: * Modernistit: Varjot ja valot (2013 single; duetto ja vastanäyttelijänä singlen musiikkivideolla Joonas Saartamon kanssa) * Kuumat Altot: * Modernistit: * Olavi Uusivirta: * Juha Kujanpää, Kaisa Siirala, Suvi Isotalo: * Eri esittäjiä: (kappaleella Ulvova puu) * Matti Johannes Koivu ystävineen: ==Teoksia== *Sudenmorsian, 2018 (Teatteri Avoimet Ovet, ohj. Heini Tola) *Erottaja 1917-18, 2017 (Teatteri Avoimet Ovet, ohj. Heini Tola) *Anna Liisa, 2016 (Teatteri Avoimet Ovet, ohj. Heini Tola) *Maailman ihanin tyttö - valokuva soi", 2015 (Espoon kaupunginteatteri, ohj. Susanna Haavisto) *BabySauna, 2015 (Hurraa-festivaali, ohj. Antti Larmola) *Työmiehen vaimo - kertomus eriarvoisuudesta, 2014 (Teatteri Avoimet Ovet, ohj. Heini Tola) *Niskavuoren nuori emäntä, 2013 (Kuopion kaupunginteatteri, ohj. Heini Tola) *Huojuva talo, 2012 (Teatteri Avoimet Ovet, ohj. Heini Tola) *Tyttö nimeltä Tsunamika, 2011 (ohj. Liisa Isotalo) *Nainen kaikkivoipainen, 2011 (ohj. Marjaana Veikkanen) *Canthia, 2010 (ohj. Heini Tola) *Naisten Huone, 2010 (ohj. Marjaana Veikkanen) *Agape, lyhytelokuva 2008 (ohj. Ville Kerimaa) == Lähteet == Luokka:Suomalaiset pianistit Luokka:Suomalaiset lauluntekijät Luokka:Suomalaiset säveltäjät Luokka:Suomalaiset laulajat Luokka:Vuonna 1983 syntyneet Luokka:Elävät henkilöt
Riihimäen Verkkopalloseura

Riihimäen Verkkopalloseura ry (RiVS) on tennisseura, joka on perustettu vuonna 1938. Seurassa keskeisessä asemassa on juniorivalmennus, mutta myös senioritennis on aktiivisessa asemassa. Seura toimii Riihimäellä kesäisin urheilupuiston massakentillä ja talvisin lähialueen tennishallilla. == Lähteet == ==Aiheesta muualla== *Riihimäen Verkkopalloseura Luokka:Suomalaiset tennisseurat Luokka:Riihimäkeläiset urheiluseurat Luokka:Vuonna 1938 perustetut urheiluseurat
Atte Ennala

Atte (Adrian) Ennala, sukunimi aik. Ekman (6. syyskuuta 1891 Kuorevesi – 30. syyskuuta 1982 Oulu) oli suomalainen kansakoulunopettaja, pankinjohtaja ja lastenkirjailija. Ennala valmistui kansakoulunopettajaksi 1914 Jyväskylän opettajaseminaarista. Hän oli vuosina 1914–1924 opettajana Kuorevedellä, Suomussalmella, Pielisjärvellä, Kontiolahdella, Suomusjärvellä sekä Yläneellä. Ennala toimi lähes 30 vuoden ajan vuosina 1925–1954 Pusulan Hyönölän koulun opettajana. Ankarana opettajana tunnettu Ennala joutui kuitenkin lähtemään Pusulasta, ja myöhemmin hän oli muun muassa pankinjohtajana Haapavedellä. Viimeksi Ennala asui eläkkeellä ollessaan Oulussa. Ennala julkaisi satukokoelmia lapsille sekä kirjoitti myös pieniä satunäytelmiä ja vuoropuheluita. Atte Ennala oli kaksi kertaa naimisissa. Hänellä oli viisi lasta, joista tunnetuin oli toimittaja ja kirjailija Veikko Ennala. == Teoksia == * Historian työohjeet. Koulutarpeiden keskusliike, Helsinki 1936 * Luonnontiedollisen aineryhmän työohjeet : I–II vuorokurssi. Koulutarpeiden keskusliike, Helsinki 1936 * Ristintekijä ja muita legendoja nuorille. Valistus 1943 * Kuu hopeinen : lasten näytelmä. Suomen opettajain raittiusliitto, Vammala 1945 * Lapset näyttelevät : kokoelma lasten näytelmiä ja vuorokeskusteluja. Valistus 1945, 2. muut. painos 1949, 3. painos 1954 * Satujen ihmemaa ; kuvitus Veikko Rautiainen. Päivä, Helsinki 1945 * Silkkitikkaat ja muita satuja. Karisto 1945 * Lumottu prinsessa ja muuta satuväkeä. Karisto 1948 * Satukirja ; kuvitus Onni Mansnerus. Karisto 1950 * Pudonnut viitta : legendoja. Valistus 1951 * Hopeakielinen harppu : satukokoelma ; kuvitus Egon Meuronen. Karisto 1955 * Lentävä pata : satuja ; kuvitus Eeva Oivo. Valistus 1955 * Sadun ja kuun kultaa ; kuvitus Vappu Pispa. Karisto 1956 == Lähteet == * Karjalohjan, Karkkilan, Lohjan, Nummi-Pusulan, Sammatin ja Vihdin kotiseutukirjailijatietokanta * Atte Ennala Kirjasampo- palvelussa Luokka:Suomalaiset opettajat Luokka:Suomalaiset lasten- ja nuortenkirjailijat Luokka:Vuonna 1891 syntyneet Luokka:Vuonna 1982 kuolleet
Andrejs Šulcs

Andrejs Šulcs (14. toukokuuta 1910 – 25. marraskuuta 2006) oli liiviläinen taidemaalari. ==Elämäkerta== Andrejs Šulcs syntyi Miķeļtornisin kylässä kalastajaperheeseen. Hän suoritti lukio-opintonsa Ventspilsissä vuonna 1930 ja meni sen jälkeen Latvian taideakatemiaan, josta hän valmistui vuonna 1938 diplomityöllään Riga. 1940-luvulla hän toimi opettajana, ja vuosina 1947-68 Ventspilsin historian museon johtajana. Vuonna 1997 hän sai kolmen tähden ritarikunnan jäsenyyden. ==Työt== Šulcs teki lähinnä öljyväritöitä maa- ja merimaisemista. Hänen ensimmäinen ammattimainen taidenäyttelynsä avattiin vuonna 1931 Ventspilsissä, ja sen jälkeen hänellä oli useita näyttelyitä Ventspilsissä sekä Riiassa. Erityisen paljon hänen näyttelyitään oli 1980-luvulla. Hänen töitään on ollut esillä myös muun muassa Virossa, Suomessa, Yhdysvalloissa, Kanadassa ja Brasiliassa. Hänen töidensä tyyliä on kuvailtu kirkkaaksi ja värikkääksi. ==Lähteet== * ==Aiheesta muualla== *Ventspilsin museon Internetgalleria Luokka:Liiviläiset henkilöt Luokka:Latvialaiset taidemaalarit Luokka:Vuonna 1910 syntyneet Luokka:Vuonna 2006 kuolleet
Castle Crashers

Castle Crashers on The Behemothin kehittämä ja julkaisema beat ’em up -videopeli. Peli on julkaistu vuonna Xbox 360:lle ja kaksi vuotta myöhemmin PlayStation 3:lle. == Aiheesta muualla == * Luokka:Vuoden 2008 videopelit Luokka:Indie-videopelit Luokka:Beat ’em up -pelit Luokka:Toimintaroolipelit Luokka:Mac OS -pelit Luokka:Windows-pelit Luokka:Xbox Live Arcade -pelit Luokka:PlayStation Network -pelit
Josemi

José Miguel González Rey eli Josemi (s. 15. marraskuuta 1979 Torremolinos, Espanja) on espanjalainen jalkapalloilija. Hän on pelipaikaltaan oikea laitapuolustaja, mutta kykenee pelaamaan myös keskuspuolustajana. == Ura == Josemi aloitti uransa paikallisseura Málagasta. Kauden 2000–2001 lopussa 17. kesäkuuta 2001 hän teki ensiesiintymisensä edustusjoukkueessa ottelussa Deportivo La Coruñaa vastaan. Jatkossa hän nousi andalusialaisseuran puolustuksen johtohahmoksi ja oli mukana voittamassa vuoden 2002 Uefan Intertoto Cupia. Kesällä 2004 Josemista tuli tuoreen Liverpool-valmentaja Rafael Benítezin ensimmäinen hankinta, kun hän siirtyi englantilaisseuraan 2 miljoonan punnan siirtokorvauksella.Josemi joins Liverpool UEFA. Viitattu 3.5.2010. Hän pelasi ensimmäisellä kaudellaan joukkueessa 15 ottelua. Kauden 2004–2005 päätteeksi Liverpool pääsi juhlimaan Mestarien liigan voittoa. Valioliigassa joukkue sijoittui viidenneksi. Toinen kausi joukkueessa alkoi Josemin osalta vaihtopenkiltä, eikä hänelle kertynyt vastuuta kuin kuuden ottelun verran kauden ensimmäisellä puoliskolla. 29\. joulukuuta 2005 ilmoitettiin Liverpoolin ja Villarrealin päässeen sopimukseen Josemin siirtymisestä espanjalaisseuraan. Osana kauppaa Jan Kromkamp matkasi Liverpooliin.Anfield calling for Kromkamp UEFA. Viitattu 3.5.2010. Ensimmäisellä kokonaisella kaudellaan 2006–2007 Villarrealissa hän pelasi yhteensä 22 ottelua. Seuraavalla kaudella Josemi ei pelannut kuin yhden ottelun ja tämän vuoksi heinäkuussa 2008 hän teki sopimuksen toisen pääsarjaseura Mallorcan kanssa. Hän teki ensimmäisen maalinsa ammattilaisurallaan 23. marraskuuta 2008 kasvattajaseuraansa Málagaa vastaan. == Lähteet == == Aiheesta muualla == * Esittely ja tilastot BDFutbol -sivustolla Luokka:Espanjalaiset jalkapalloilijat Luokka:Vuonna 1979 syntyneet Luokka:Elävät henkilöt
Senja Svahn

Senja Svahn (s. 1973, Hyvinkää) on suomalainen dosentti ja verkostoasiantuntija. Svahn on opettanut kahdeksassa yliopistossa Suomessa sekä vieraillut ulkomailla muun muassa Stanfordin ja Aucklandin yliopistoissa. Svahn on ollut mukana kirjoittajatiimissä kirjoittamassa laajimman suomenkielisen kirjan liiketoimintaverkostojen johtamisesta.Möller, K., Rajala, A. and Svahn, S. (2004). “Tulevaisuutena liiketoimintaverkot: johtaminen ja arvonluonti Helsinki: Teknologiateollisuus. Edition 2/ 2006; edition 3/2009 Lisäksi hän toimii liikkeenjohdonkouluttajana. == Kauppatieteellinen ura == Svahn valmistui kauppatieteen maisteriksi Helsingin kauppakorkeakoulusta organisaatiot ja johtamisen pääaineesta. Myös tohtorin tutkintonsa (2004) Svahn hankki HSE:stä. Väitöskirjassaan: ”Managing different types of nets – a capability perspective”, hän tutki erityyppisten yritysverkostojen johtamista. Hänen tutkimuksensa keskittyvät verkostojohtamiseen, strategiaan ja innovaatioihin. Svahn on työskennellyt professorina Vaasan yliopistossa, Jyväskylän yliopistossa sekä Tampereen teknillisen yliopiston Tuotantotalouden laitoksella. Dosentuuri hänellä on verkostojohtamisesta Aalto-yliopistossa. Lisäksi hän on vieraillut Yhdysvalloissa ja Uudessa-Seelannissa sekä esiintynyt erilaisissa luento- ja seminaaritilanteissa ympäri Eurooppaa ja esimerkiksi Australiassa sekä Thaimaassa. == Julkaisuja == * Svahn, Senja: Managing in Different Types of Business Nets: Capability Perspective. Väitöskirja. Helsinki: Helsinki School of Economics: 2004, HSE Series A-243. * Kristian Möller, Arto Rajala, Senja Svahn: Tulevaisuutena liiketoimintaverkot : johtaminen ja arvonluonti, julk. Teknologiateollisuus. Teknologiainfo Teknova, 2004. (Teknologiateollisuuden julkaisuja; nro 11/2004) ISBN 951-817-851-8 == Lähteet == Luokka:Suomalaiset kauppatieteilijät Luokka:Suomalaiset opettajat Luokka:Vuonna 1973 syntyneet Luokka:Elävät henkilöt